Juba viiendat aastat jätkame panustamist Veebistuudiumi koolitusprogrammi, millega on taas võimalik liituda kokku 26-l üldharidus- ja kutsekoolil üle Eesti. Esimene Veebistuudiumi õpetajate kursus ASP.NET andmebaasipõhiste veebi­rakenduste arendamisest toimus 2006. aastal ja 2009 laiendasime programmi interaktiivsete Silverlight põhiste veebilehtede disainimise koolitusega. Tänaseks on algatusega liitunud enam kui 70 kooli, milles toimunud kursustel on osalenud rohkem kui 1500 õpilast.